cyanic-selkie/wikianc huggingface dataset:
Kortbane-EM i svømming 2008 – 200 meter brystsvømming kvinner
200 meter bryst kvinner var en svømmeøvelse som ble arrangert under Kortbane-EM i svømming 2008 i Rijeka i Kroatia. Både forsøksheatene og finalen ble svømt 12. desember 2008.
Rekorder
Ingen ny verdens- eller mesterskapsrekord ble satt under konkurransen.
Jukka Jalonen
Jukka Pertti Juhani Jalonen (født 2. november 1962) er en finsk tidligere ishockeyspiller og ishockeytrener. Han er mest kjent for å vært trener for Finlands herrelandslag i to perioder. Med han som trener vant Finland VM-gull i 2011, 2019 og 2022 og OL-gull ved vinter-OL 2022 i Beijing. Jalonen har også vært trener for en rekke klubblag, senest for Jokerit i Kontinental Hockey League (KHL).
Geminiano Giacomelli
Liv
Giacomelli var kapellmester ved hertugen av Parmas hoff fra 1. mars 1719 til februar 1727, fra 27. mars 1719 også ved kirka Madonna della Steccata. På uttrykkelig ønske fra hertug Francesco Farnese ble han 3. januar 1727 utnevnt til kapellmester ved San Giovanni i Piacenza. På den betingelse at han leverte komposisjoner og sørget for stedfortreder kunne han oppholde seg hvor han ville, og Giacomelli skrev i denne perioden en rekke operaer for de viktigste teatrene Italia.
Av finansielle årsaker ble San Giovanni-kapellet oppgitt i 1732. Giacomelli vendte da tilbake til Parma der han ble gjeninnsatt i de to postene han tidligere hadde hatt i byen. Den 24. november 1738 ble han utnevnt til Tommaso Redis etterfølger som kapellmester i Santa Casa i Loreto og ble der til sin død i 1740.
Giacomelli var også en høyt verdsatt sanglærer.
Benoni & Big Hand
Benoni & Big Hand er et musikkalbum med Arne Benoni & Ottar «Big Hand» Johansen. Albumet ble utgitt den 6. februar 2017.
Geminiano Giacomelli
Verk og ry
Giacomelli skrev rundt 20 operaer, pastisjer og intermezzi for ulike italienske byer. Sin første opera, Ipermestra, fikk han uroppført ved Teatro San Giovanni Crisostomo i Venezia 1724. Størst suksess fikk han med Cesare in Egitto, som etter uroppføringen i Milano i 1735 ble oppført i Venezia, Firenze, Graz og Verona. To oratorier er bevart, men de fleste av hans mange verk er tapt.
På Giacomellis tid var sangerne en nøkkelfaktor for å sikre at en opera fikk suksess, og han var dyktig til å tilpasse roller og verk til de sangerne han hadde for hånden. Melodiene hans er stort sett flytende og spontane, de er svært sangbare og tilpasset tidas smak for vokaliser og koloraturer. Harmonikken er enkel, til gjengjeld lives musikken opp av hyppige modulasjoner.
Charles Burney bemerket i General History of Music (1789) at Giacomelli skrev innfallsrike melodier som gjorde slikt inntrykk at de påvirket smaken inn i ettertida.
Ropicosybra
Ropicosybra er en slekt av biller som tilhører den artsrike underfamilien Lamiinae i familien trebukker (Cerambycidae).
Utbredelse
Slekten er utbredt i Sørøst-Asia, fra Myanmar i vest til Guam i øst.
VM i friidrett 1983 – 200 meter kvinner
Øvelsen 200 meter kvinner ved VM i friidrett 1983 ble avholdt i Helsingfors, Finland med finale mandag den 14. august. Det deltok 44 utøvere i øvelsen.
Rekorder
Gjeldende rekorder før øvelsen:
Eleonora Marchiando
Eleonora Marchiando (født 27. september 1997) er en italiensk friidrettsutøver som konkurrerer i hekkeløp.
I 2021 deltok hun for Italia i 400 meter hekk under Sommer-OL 2020 i Tokyo og ble slått ut i forsøksheatet med tiden 56,82.
José de Jesús Corona
José de Jesús Corona Rodriguez (født 26. januar 1981 i Guadalajara i Jalisco) er en mexicansk fotballspiller som spiller for den mexicanske klubben Cruz Azul.
Landslaget
Corona ble olympisk mester i fotball under OL-2012 i London. Han var med på det mexicanske laget som vant fotballturneringen for menn foran Brasil og Sør-Korea. Mexico vant to kamper og spilte én uavgjort i det innledende gruppespillet og vant sin gruppe. I kvartfinalen beseiret de Sengal med 4–2, og i semifinalen ble det seier med 3–1 over Japan. Finalen mot Brasil vant de med 2–1.
Kericho
Kericho er en by i Kericho fylke vest i Kenya. Den ligger i høylandet vest for Riftdalen. Distriktet rundt byen er kjent for sin Kenyanske te. Området får rikelig med vann fra den nærliggende Mauskogen, og egner seg godt for teproduksjon. Kericho er senter for Kenyas teindustri. Store teprodusenter har base i byen, inkludert Unilever Kenya og James Finlay and Williamson. Mye av teen eksporteres, og Storbritannia er det største markedet. Byen hadde 150 000 innbyggere (over 500 000 medregnet områdene rundt) ved folketellingen i 1999.
José de Jesús Corona
Landslaget
Reyes var også med på det mexicanske laget som vant fotballturneringen for menn i de Panamerikanske leker 2011 i Guadalajara i Mexico. De vant finalen mot Brasil med 4–3 etter straffer.
Han ble tatt ut i s tropp til VM i fotball 2018 i Russland.
Børvenestunnelen
Børvenestunnelen er en veitunnel på fylkesvei 79 i Kvam som er en del av Kvammapakken. Tunnelen ble åpnet 4. november 2011 og er 1210 meter lang. Det er forbudt for fotgjengere og syklister å ferdes i tunnelen.
Trafikkutvikling
Årsdøgntrafikken i tunnelen siden år 2010.
Rolf M. Zinkernagel
Rolf M. Zinkernagel (født 6. januar 1944 i Riehen, Basel-Stadt) er en sveitsisk immunolog. Han ble tildelt Nobelprisen i fysiologi eller medisin sammen med Peter C. Doherty i 1996 for deres oppdagelser av det cellestyrte immunforsvarets spesifisitet.
Zinkernagel tok sin doktorgrad i medisin ved Universitetet i Basel 1970, og filosofisk doktorgrad ved Australian National University i Canberra, 1975. Mellom 1979 og 1992 var han professor ved enheten for patologi ved universitetet i Zürich, og siden 1992 har han vært leder for Instituttet for Eksperimentell Immunologi i Zürich.
Zinkernagel ble også tildelt Albert Lasker Basic Medical Research Award i 1995.
Førti-gruppen
Førti-gruppen (engelsk: Forty Group) var en gruppe eller organisasjon i Kenya på midten av 1900-tallet som besto hovedsakelig av medlemmer av Kenya African Union som sluttet seg til bruk av vold for å bli hørt. Navnet er en oversettelse av kikuyu-uttrykket Anake a 40 («de førti unge menn»). Organisasjonen ble også kalt Kiama kia 40 («de 40s politiske parti»). Tallet 40 er en henvisning til året 1940, året da de fleste av medlemmene ble innkalt til militærtjeneste i de britiske styrkene.
Stanley Mathenge var en av lederne i Førti-gruppen.
Sarah Carli
Sarah Carli (født 5. september 1994) er en australsk friidrettsutøver som konkurrerer i hekkeløp.
I 2021 deltok hun for Australia i 400 meter hekk under Sommer-OL 2020 i Tokyo og ble slått ut i forsøksheatet med tiden 56,93.
Stanley Mathenge
Stanley Mathenge wa Mirugi (født 1919 i Mahiga, Nyeri-distriktet) var en av Mau Mau-lederne.
Før mau Mau-opprøret hadde han deltatt i kampene i Burma. Senere ble han leder av Førti-gruppen, en organisasjon som støttet Kenya African Union (KAU) som arbeidet for kenyansk uavhengighet. Han grunnla også Kenya Riigi, en gruppe ikke lesekyndige frihetskjempere. Mathenge trodde på den tradisjonelle kikuyu-religionen. I mai 1953 ble han leder av en nyetablert Mau Mau militær enhet: Nyeri District Council and Army. Han rivalisering med feltmarskalk Dedan Kimathi skadet imidlertid Mau Mau-bevegelsen.
Han forsvant i 1955, og det skal senere ha blitt rapportert at han bodde i Etiopia. 30. mai 2003 ble en mann, som ble antatt å være Stanley Mathenge, og som bodde i Etiopia, invitert til Kenya av president Mwai Kibaki og gitt en heltemottakelse av staten. Det ble senere avklart at mannen var Ato Lemma Ayanu, og han selv nektet for å være Mathenge. Genealogisk DNA-test som ble publisert fire år senere viste at han ikke var Mathenge.
Nerobergbahn
Nerobergbahn er en skinnegående kabelbane (funicular) for personbefordring. Banen er en av Wiesbadens mest besøkte og største turistattraksjoner og hadde 250 000 påstigninger i 2010. Byggearbeidene startet i 1887 og banen ble også tatt i bruk med regulær passasjertrafikk 25. september 1888.
Tollboden (Larvik)
Tollboden i Larvik, også kalt Den Gamle Tollbod, ble oppført i 1714 av kjøpmann og murermester Johan Andreas Blume. Bygningen brant i 1728. En vet ikke sikkert hvor mye av murbygningen som ble ødelagt ved brannen. Bygningen ble oppført på nytt i 1730 og påbygd i to arker.
Bygget ble fredet av Riksantikvaren i 1922. Riksantikvaren omtalte bygningen som en av Norges best bevarte murbygg fra første halvdel av 1700-tallet. Byggets arkitektur er unik i Norge. En må visstnok til Helsingør, Danmark og tollbygningen der for å finne noe liknende. Etter kirken er det Larviks nest eldste murbygning. I 1952 ble bygningen gjenstand for en omfattende rehabilitering. En skiftet 1300 steiner i fasadene, 7500 taksteiner og en rekke av vinduene. Bygget er på tre etasjer. Grunnmur og yttervegger er oppført i teglstein som er pusset og malt. Ordene "Gud vere vor Vægter" står på østsiden.
Bygningen var opprinnelig bygd som bolig, og fungerte på 1700-tallet som prestebolig. I 1850 kjøpte staten bygningen for å bruke den som tollbod. Senere ble bygningen brukt til teaterlokale, mineralvannfabrikk, trikotasjefabrikk (1904) og lager for Felleskjøpet (1932–1958). Fra 1962 har bygningen huset Larvik Sjøfartsmuseum.
Dárvin Chávez
Dárvin Francisco Chávez Ramírez (født 21. november 1989 i Zapopan i Jalisco) er en mexicansk fotballspiller som spiller for CF Monterrey.
Gilboafjellet
Gilboafjellet (hebraisk: הר הגלבוע‎) er en fjellkjede overfor Jisreeldalen i nordlige Israel. Formasjonen strekker seg fra sørøst til nordvest og grenser mot høylandene på Vestbredden og dalen Bet-Sjean (historiske Scythopolis). Den grønne linja mellom Israel og Vestbredden går på skrå langs fjellkammen. Gilboafjellet er nevnt i Samuelsbøkene som portretterer Saul, Jonatan og David. Her nevnes det at kong Saul mistet livet på Gilboafjellet i et slag mot filisterne. Det arabiske navnet er Faqoa (arabisk: جبال فقوعة‎). Navnet er tatt fra landsbyen Faqqua mellom byene Jenin og Bet She'an.
Kibbutz
Det ligger to religiøse kibbutzer i fjellene, Ma'ale Gilboa og Merav, oppkalt etter to av Sauls døtre. I tillegg finnes det en rehabiliteringssenter for narkotikaavhengige kalt Malkishua, antagelig oppkalt etter en av Suals sønner, Malchi-shua. Ma'ale Gilboa har en yeshiva (skole i Talmud). Regjeringen i Israel har foreslått et nytt samfunn: Mikhal, oppkalt etter ytterligere en datter av Saul, men miljøaktivister og andre beboere har fremmet deres opposisjon til prosjektet i frykt for at Mikhal vil ødelegge grønnområder og flora som iris (se nedenfor) som er unik i området.
Dárvin Chávez
Chávez var også med på det mexicanske laget som vant fotballturneringen for menn i de Panamerikanske leker 2011 i Guadalajara i Mexico. De vant finalen mot Brasil med 4–3 etter straffer.
Gilboafjellet
Vegetasjon
Hvert år tidlig om våren blomstrer irisplanten iris haynei (hebraisk: : אירוס הגלבוע‎, Irus Ha-Gilboa) i fjellene og besøkende fra hele Israel kommer hit for å se purpurblomsten.
Naturreservat
Det er to naturreservat som har blitt definert på Gilboafjellet. Det ene, Irus Ha-Gilboa, ble naturpark i 1970 og dekker 7 280 dunamer, og den andre i østlige Gilboa ble opprettet i 2005 og dekker 18 290 dunamer.
Opprinnelig massefunksjon
Den opprinnelige massefunksjonen ( – IMF) er innen astronomien en empirisk funksjon som beskriver frekvensfordelingen av den opprinnelige massen for en populasjon stjerner. Funksjonen er ofte gitt som en sannsynlighetsfordeling for massen der en stjerne går inn i hovedserien, det vil si at den begynner å fusjonere hydrogen.
Jorge Enríquez
Enríquez ble olympisk mester i fotball under OL-2012 i London. Han var med på det mexicanske laget som vant fotballturneringen for menn foran Brasil og Sør-Korea. Mexico vant to kamper og spilte én uavgjort i det innledende gruppespillet og vant sin gruppe. I kvartfinalen beseiret de Sengal med 4–2, og i semifinalen ble det seier med 3–1 over Japan. Finalen mot Brasil vant de med 2–1.
Webuye
Webuye (tidligere Broderick Falls) er en industriby i Bungoma fylke vest i Kenya. Den ligger 70 km vest for Eldoret langs hovedveien til Uganda.
I byen ligger Pan African Paper Mills, regionens største papirfabrikk. Det er også kjemiske fabrikker og sukkerprodusenter i byen. Området er tett befolket og dyrkes hovedsakelig som selvbergingsjordbruk. Området rundt byen er hjemsted for Bukusu- og Tachonifolket. Ifølge folketellingen i 1999 hadde byen 19 600 innbyggere, mens kommunen totalt hadde 22 507. Lugulu, Milo, Maraka og Misikhu er landsbyer nær Webuye. Ved byen finnes fossen Broderick Falls i elven Nzoia. Webuye stasjon er stoppested på Ugandabanen.
Para-EM i friidrett 2021
Para-EM i friidrett 2021 (2021 World Para Athletics European Championships), europamesterskapet i friidrett for paraidrettsutøvere, blir arrangert på Zdzisław Krzyszkowiak stadion i Bydgoszcz i Polen fra 1. til 5. juni 2021.
Mesterskapet skulle opprinnelig arrangeres i 2020, men ble utsatt til 2021 på grunn av koronaviruspandemien.
Cirka 600 utøvere forventes å delta.
Klassifisering
For å sikre en rettferdig konkurranse mellom utøvere med ulike handicap, klassifiseres utøverne i ulike klasser etter hvilken grad av funksjonshemming de har. Der det er flere klassifiseringer som konkurrerer sammen (f.eks. kulestøt F11/20/34), derfor brukes et poengsystem for å avgjøre vinneren.
Mimasyngenes
Mimasyngenes er en slekt av biller som tilhører den store underfamilien Lamiinae i familien trebukker (Cerambycidae).
Utseende
Nokså små, mørkbrune til brunsvarte trebukker. Oversiden er blank og fint hårete. Antennene er oftest litt lengre enn kroppen. Pronotum er forholdsvis lite med rundede sider og en liten tann på hver side. Dekkvingene er jevnbrede med markerte punktrader, vanligvis ensfargede.
Utbredelse
Slekten er utbredt fra Costa Rica i nord til Paraguay i sør.
Cincinnati Bengals i NFL-sesongen 2018
Hovedtrener Marvin Lewis og eier Mike Brown annonserte etter sesongen at Lewis skulle gå av etter 16 sesonger, og til tross for å ha ledet laget til fire divisjonstitler og syv vinnende sesonger/turer til sluttspillet klarte Lewis aldri å sikre en seier i sluttspillet. Han holder rekorden for flest seiere, sesonger og tap i sluttspillet for en hovedtrener uten seier i sluttspillet.
Draft
Draftbytter
Terminliste
Merk: Divisjonsmotstandere er i fet skrift.
Teateråret 2020
Teateråret 2020 er en oversikt over hendelser, verk, fødte og avdøde personer med tilknytning til teater i 2020.
Devoured Carcass
Devoured Carcass (utgitt 1991) er den første EPen til det norske death metal-bandet Old Funeral.
Carcass i tittelen er fra navnet på det engelske bandet Carcass.
Columbicella
Columbicella er en slekt av biller som tilhører den artsrike underfamilien Lamiinae i familien trebukker (Cerambycidae).
Utbredelse
Arten er bare kjent fra Colombia.
Herøyfjorden (Søgne)
Herøyfjorden er en fjord i Søgne i Kristiansand kommune i Agder. Den er fire kilometer lang, og går vestover fra Sandvigdalsfjorden ved Tjamsøya. Fjorden ender i vest ved Hellersøyane og Herøya, som den har navn etter. På sørsida av fjorden ligger en rekke mindre øyer, holmer og skjær, som skjermer fjorden mot det åpne havet i Skagerrak.
Aasmund Halvorsen Vinje
Aasmund Halvorsen Vinje (født 25. juli 1851 i Etne, død 4. desember 1917 i Stavanger) var en norsk lærer, lensmann, tollkasserer og politiker.
Vinje var innvalgt på Stortinget fra Stavanger amt i seks perioder fra 1886 til 1906, først for Venstre, fra 1889 for Moderate Venstre. Han satt hele tiden i Næringskomiteen, og var lagtingspresident 1903–1905. Han var landbruksminister i Christian Michelsens regjering under unionsoppløsningen 1905, men gikk ut av regjeringen 6. november 1906.
Vinjes viktigste politiske arbeid var hans innsats var i konsulatsaken, der han som et kompromiss foreslo straks å vedta en egen lov om norske konsuler. Forslaget fikk stort flertall i Stortinget og dannet grunnlag for en fredelig overgang til unionsoppløsing.
Han ble uteksaminert fra Stord seminar i 1871 og virket som lærer i over 20 år, fra 1884 som bestyrer ved Kopervik folkeskole. Fra 1892 til 1905 var han lensmann i Skudenes og magistrat i Skudeneshavn. Fra han trådte ut av Michelsens regjering i 1906, virket han som tollkasserer i Drammen til 1911, deretter i Stavanger.
Vinje var ordfører i Kopervik 1884–1892.
Han ble i 1896 utnevnt til ridder av St. Olavs Orden, forfremmet til kommandør av 2. klasse i 1904 og til kommandør av 1. klasse i 1906 «for statsborgerlig og embedsfortjeneste». Vinje ble også tildelt 7. juni-medaljen.
Han var gift med Borghild Sophia Fostvedt (1853–1908) og var far til Torkell Vinje (1879–1955), stortingsrepresentant for Høyre 1931–1949.
Kenya African Union
Kenya African Union (KAU) var en politisk gruppe i Kenya, stiftet i 1942 som arbeidet for landets selvstendighet.
I 1947 ble Jomo Kenyatta valgt til leder for KAU. For å samle motstanden mot det britiske kolonistyret fikk han organisasjonen til å veøge en ledelse som var satt sammen av representanter for flere av de ulike folkegruppene i Kenya. I 1948 sluttet der også Oginga Odinga fra luo-folket seg til KAU.
I de følgende årene hadde KAU, med omkring 150 000 medlemmer i Kenya og var den ledende motstandbevegelsen. I årene 1952 til 1960 pågikk Mau Mau-opprøret, og i 1953 forbø britene KAU og fengslet Kenyatta.
I 1960 gikk KAU sammen med People's Congress Party og Kenya Independent Movement og dannet Kenyas afrikanske nasjonale union (KANU).
Join the Funeral Procession
Join the Funeral Procession (utgitt 1999) er den første samlealbumet til det norske death metal-bandet Old Funeral.
Spor 1-3 er fra demoen Abduction of Limbs. Mens spor 4-6 er fra EP-en Devoured Carcass.
Brandon T. Jackson
Brandon Timothy Jackson (født 7. mars 1984 i Detroit i Michigan) er en amerikansk skuespiller, rapper, komiker og forfatter. Han er mest kjent som Grover Underwood i fantasifilmen Percy Jackson: Lyntyven. Han var også med i oppfølgeren Percy Jackson: Monsterhavet.
Heorhij Busjtsjan
Heorhij Busjtsjan (ukr. Гео́ргій Микола́йович Буща́н, født 31. mai 1994) er en ukrainsk fotballspiller som spiller for Dynamo Kyiv.
Landslaget
Han ble tatt ut i s EM-tropp til EM i fotball 2021.
Freestyle under Vinter-OL for ungdom 2020 – Slopestyle gutter
Slopestyle for gutter i freestyle under Vinter-OL for ungdom 2020 ble avholdt 20. januar 2020 i Leysin Park & Pipe.
Kiernan Fagan fra USA vant øvelsen foran svenske Melvin Morén og Fagans landsmann Hunter Henderson.
Robert F. Furchgott
Robert F. Furchgott (født 4. juni 1916 i Charleston, Sør-Carolina, død 19. mai 2009 i Seattle, Washington) var en amerikansk biokjemiker. Han ble tildelt Nobelprisen i fysiologi eller medisin sammen med landsmennene Louis J. Ignarro og Ferid Murad i 1998 for sine oppdagelser om nitrogenmonoksid som signalmolekyl i hjerte- og karsystemet.
Furchgott tok doktorgrad i biokjemi ved Northwestern University i 1940, og ble professor i farmakologi ved State University of New York i 1956. Siden 1988 innehadde han tittelen Distinguished Professor.
Nitrogen (NO) er en gass, som overfører signalene i kroppen. Nitrogenoksid produsert i et celle, krysser cellemembranene til andre celler og regulere funksjonen til disse. Det faktum at en gass kan ha denne funksjonen var en helt ny oppdagelse. Ferid Murad studert hvordan nitroglyserin og andre relaterte stoffer som påvirker hjertet fartøyer arbeidet, og oppdaget 1977 de ga nitrogenoksid, som igjen påvirker hjertemuskelen.
Furchgott ble også tildelt Albert Lasker Basic Medical Research Award i 1996.
Øyvollsund bru
Øyvollsund bru på fylkesvei 465 i Farsund kommune i Agder krysser Øyvollsundet i Helvikfjorden, fra fastlandet til øya Øyna. Brua er ei bjelkebru med lengde 139 meter og 5 spenn, og seilingshøyde 16 meter. Den ble bygd i årene 1975-77 og åpnet 9. august 1977. Brua kortet inn veilengden mellom Farsund og Kvinesdal med 5 kilometer. Det forelå planer om å bygge ei klaffebru på stedet, men ei slik bru ville kreve fast betjening og dermed bli dyrere, og Vegdirektoratet gikk derfor heller inn for å bygge ei høybru.
Louis J. Ignarro
Louis Joseph Ignarro (født 31. mai 1941 i  New York) er en amerikansk  farmakolog Han ble tildelt Nobelprisen i fysiologi  eller medisin  sammen med landsmennene Robert F. Furchgott og Ferid Murad i 1998 for sine oppdagelser om nitrogenmonoksid som signalmolekyl i hjerte- og karsystemet.
Ignarro tok doktorgrad i farmakologi ved University of Minnesota i 1966. Han er professor i farmakologi ved UCLA School of Medicine.
Nitrogenmonoksid (NO) er en gass som overfører signaler i kroppen: Nitrogenoksidmolekyler produsert i en celle, kan krysse cellemembranene til andre celler og regulere funksjonen til disse. Det faktum at en gass kan ha denne funksjonen, var en helt ny oppdagelse. Man visste at det måtte finnes et signalstoff som virket avslappende på blodkar, men ikke hva det stoffet bestod av. Ferid Murad hadde studert hvordan nitroglyserin og andre relaterte stoffer som påvirker hjertets blodkar, virker, og dette arbeidet ledet dr. Ignarro til oppdagelsen av at gassen nitrogenmonoksid påvirker hjertemuskelen. Ignarro og Robert Furchgott kom begge til denne konklusjonen omtrent samtidig (i 1986), og sammen med Murad delte de i 1998 Nobelprisen for denne oppdagelsen.
Dr. Louis «Lou» Ignarro sitter i The Scientific Advisory Board for Herbalife, men har ifølge sin biografi ikke forsket eller arbeidet med næringslære i løpet av yrkeskarrieren.
På fritiden er dr. Ignarro en ivrig syklist og maratonløper. Han har fullført mer enn et dusin maraton.
Johannes Solstad
Johannes Solstad (født 4. august 1930) er en norsk forretningsmann og skipsreder, som særlig har gjort seg bemerket for sin flåte av forsyningsskip til olje- og gassvirksomhet på norsk og utenlandsk sokkel.
Etter å ha arbeidet i Den norske Amerikalinje, der han var styrmann, skipsfører og inspektør, etablerte Solstad i 1964 Solstad Rederi. Sammen med sin bror, Per Gunnar Solstad, utviklet han virksomheten til å bli et av Norges største rederier innen forsyningsskip til offshoresektoren. Rederiet, som drives fra Skudeneshavn på Karmøy, ble børsnotert i 1997. Det har nå navnet Solstad Offshore. Solstad ledet rederiet til 2002, da ledelsen gikk over til sønnen Lars Peder Solstad.
Kongen utnevnte i 1991 Solstad til ridder av 1. klasse av St. Olavs Orden.
Murang’a
Murang'a er en by i Murang'a fylke i Kenya. Byen ble tidligere kalt Fort Hall. Den er administrativt senter i Murang'a fylke, og majoriteten av befolkningen er kikuyuer. Ved folketellingen i 1999 hadde byen 11 021 innbyggere. Byen ligger mellom Nyeri og Thika, 85 km nord for Nairobi. Byen Maragua ligger 10 kilometer sørover og byen Sagana 15 kilometer mot nordøst. Murang'a ligger 1255 meter over havet.
Fløyfjellet (vei)
Fløyfjellet er turveien som går nedenfor toppen av Fløyfjellet på Fløyen i Bergen. Den går i sløyfe i Fløydalen fra Fløien stasjon rundt gamle Fløien ved øverste enden av turveiene Tippetue og Fløysvingene der Fløipilen står. . Navnet ble vedtatt 1. juli 1991.
Øvre stasjon på Fløibanen er Fløyfjellet 1A.
Clarence Bull
Clarence Sinclair Bull (født 22. mai 1896, død 8. juni 1979) var portrettfotograf som arbeidet i filmstudio i «Hollywoods gullalder». Han var leder av Metro-Goldwyn-Mayers avdeling for stillbilder i nesten førti år.
Fort Hall
Fort Hall kan sikte til:
Clarence Bull
Hans karriere begynte da Samuel Goldwyn ansatte ham i 1920 for å fotografere stillbilder av MGM-stjerner. Han er mest kjent for sine fotografier av Greta Garbo tatt i perioden 1926-1941. Bulls første portrett av Garbo var en draktstudie for filmen Flesh and the Devil i september 1926. Bull studerte med den kjente maleren Charles Marion Russell.
Hypomeeting Götzis
Hypomeeting Götzis er et årlig friidrettsstevne, som arrangeres på Mösle stadion i Götzis i Østerrike.
Stevnet avholdes i mai - juni. Det konkurreres i mangekamp, og stevnet er en del av IAAF Combined Events Challenge. Det tiltrekker seg regelmessig verdens beste mangekjempere. Det er satt tre verdensrekorder i stevnets historie; Daley Thompson med 8648 poeng i 1980 og 8730 poeng i 1982, og Roman Šebrle med 9026 i 2001.
Referanser
<References />
American Platinum Eagle
American Platinum Eagle er en amerikanskt bullionmynt i platina som har vært i produksjon siden 1997. Mynten er en del av "American Eagle Coin Program" og har en verdi på 100$, men metallverdien er mye større.
Spacewar!
Spacewar! er et av de aller første videospillene. Det ble utviklet av Steve Russell, med flere og ble utgitt i 1962.
Alexander Radó
Alexander (Alex) Radó (1899–1981), født som Sándor Radó og også kjent som Alexander Radolfi var en ungarsk kartograf og en sovjetisk militær etterretningsagent under andre verdenskrig.
Liv og virksomhet
Radó ble født i en jødisk familie i Újpest, på den tiden en forstad til Budapest. Hans far (Gábor Reich) var først kontorist i et handelshus og senere forretningsmann. I 1917, etter eksamen fra gymnasiet ble Radó innkalt til den østerriksk-ungarske hæren og sendt til festningen til artilleri-offiser opplæring. Utdannet som offiserskandidat i 1918 fikk han kommando over et artilleriregiment. I løpet av denne tiden studerte han også jus ved fjernundervisning ved Universitetet i Budapest.
I desember 1918, etter det østerriksk-ungarske monarkiets fall sluttet Radó seg til det ungarske kommunistpartiet. Da kommunistene kom til makten i Ungarn i mars 1919 ble han utnevnt som kartograf ved instituttet for den ungarske Røde Hær-divisjon. Ferenc Münnich, politisk kommissær i divisjonen utnevnte ham til politisk kommissær ved divisjonens artilleri. Radó deltok i kampene mot tsjekkiske styrker og i kampen mot mot det anti-kommunistiske opprøret i Budapest.
Philip Romsaas
Philip Eng Romsaas (født 10. oktober 1998) er en norsk fotballspiller som fra den 31. desember 2022 er klubbløs.
Alexander Radó
Liv og virksomhet
I 1922 flyttet Radó til Tyskland og gikk tilbake til sine studier, først ved Jena, og deretter ved Universitetet i Lepzig. I oktober 1923 deltok han i forberedelsene til Kominterns planlagte store væpnede opprør i Tyskland, og ble utnevnt til militær sjef for de kommunistiske styrker i Leipzig. Men den dårlig planlagte revolusjonen ble avbrutt i siste øyeblikk. Av frykt for arrestasjon forlot Radó Tyskland og reiste til Sovjetunionen i september 1924. I Moskva arbeidet han for All-Union Society for Cultural Contacts with Abroad (VOKS) og deretter for World Institute of the Communist Academy. Radó returnerte til Tyskland i 1926 og etablerte Berlin Cartographic Agency ("Pressgeography"). Han ga forelesninger på Masch, de marxistiske arbeidernes skole, underviste i økonomisk geografi, arbeiderklassens historie (Arbeitergeschichte) og imperialismen historie
Radó bosetter seg i Frankrike
Etter at nazistene kom til makten i Tyskland i 1933 flyktet Radó og hans kone Lena gjennom Østerrike til Frankrike. I Paris etablerte Radó Inpress (et uavhengig anti-nazi pressebyrå). I 1935, under et besøk til Moskva ble Radó kontaktet av Artur Artuzov, assisterende sjef for den sovjetiske militær etterretning og av Semjon Uritsky, sjef for den sovjetiske etterretning. Radó sa seg enig i å være deres etterretningsagent med viktigste oppgave å skaffe etterretninger om Nazi-Tyskland. Radó mislyktes i å få en oppholdstillatelse i Belgia, men i 1939 fikk han oppholdstillatelse i Sveits. Han flyttet til Genève og grunnla enda et kartografisk byrå, Geopress.
I 1937 besøkte Radó Italia for å samle etterretninger om italiensk militær støtte til Franco-styrker i den spanske borgerkrigen. Disse etterretningene ble sendt til Moskva gjennom Paris' Sovjetiske militære etterretnings-stasjon. I 1938 kontakter Radó den sveitsiske journalist og agent Otto Pünter i Bern, som ga ham militær etterretning om Italias militære støtte til Francos styrker som han fikk fra "Gabel", en jugoslav som arbeidet for i det spanske republikanske konsulat i Sushak, Jugoslavia og militær etterretning om Tyskland fikk han fra ''Puasson", en tysk sosialdemokratisk politisk emigrant som bodde i Sveits og som hadde kilder i Tyskland.
I 1940 kontaktet Radó Alexander Foote, en engelsk-sovjetisk agent i Sveits som hadde vært med i Ursula Kuczynski's nettverk siden 1938. Foote ble radiooperatør for Radó's etterretningsnettverk og i mars 1941 klarte han å etablere radiokommunikasjon med Moskva Sentrum fra Lausanne. I sin radiokommunikasjon brukte Radó kodenavnet "Dora" i første halvdel av 1941. "Luiza", en sveitsisk etterretningsoffiser ga Otto Puetner (og Radó) viktig informasjon om at mange avdelinger fra den tyske Wehrmacht var konsentrert i Øst. Dette var en advarsel om et forestående tysk angrep fra Richard Sorge og fra andre sovjetiske agenter. Det ble avvist av Josef Stalin.
Üdzümütschinsk
Üdzümütschinsk (mongolsk: üjümüčin aman ayalγu, kyrillisk; үзэмчин) er en dialekt av det mongolske språket shilingolsk, et sørmongolske språk innenfor  den sentralmongolske språkgruppe. Dialekten tales i Indre Mongolia, det østlige Mongolia og i deler av Kina.
Alexander Radó
Radó bosetter seg i Frankrike
Etter utbruddet av den tysk-sovjetiske krigen 22. juni 1941 fortsatte Radó's nettverk å gi den sovjetiske generalstaben svært verdifull etterretning om tyske styrker. Noe av det ble levert via Puetner av "Zalter", en presseoffiser ved den franske ambassaden i Sveits og av "Long", en fransk etterretningsoffiser som flyktet til Sveits etter kapitulasjonen i Frankrike. Begge hadde kilder i Tyskland, blant dem Ernst Lemmer ("Agnessa"), redaktør av et tysk utenrikspolitisk tidsskrift. I mars 1942 ble den mest verdifulle delen av etterretning sendt til Moskva. En tysk sommeroffensiv rettet mot okkupasjonen av de kaukasiske oljefeltene (Operation Blue) ville begynne mellom 31. mai og 7. juni 1942. Radó's nettverk fikk dette fra Georges Blue ("Long"), gitt ham fra general Adolf Hamann ved den tyske OKW. Den sovjetiske kommandanten gjorde ikke riktig bruk av denne hemmelige informasjon.
Üdzümütschinsk
Üdzümütschinsk snakkes av omkring 75.000 mennesker.
Alexander Radó
Radó bosetter seg i Frankrike
Gjennom Christian Schneider, en tysk advokat som hadde arbeidet ved den Den internasjonale arbeidsorganisasjonens kontor Sveits frem til 1939 tok Radó kontakt med Rudolf Roessler, en tysk politisk emigrant som bodde i Luzern. Roessler, med kodenavn "Lucy" hadde tilsynelatende ekstraordinære kilder i Tyskland som ga ham verdifull militær etterretning. Roessler var angivelig en kontakt britene brukte til å overføre resultatene av deres dekrypterte tyske trafikk (Operasjon Ultra) til russerne.
Rote Kapelle blir tatt
På slutten av 1942 fanget Abwehr og Gestapo opp "Rote Kapelle" og Leopold Trepper's nettverk. Det hadde vært noe kontakt mellom begge spionringer i 1940 gjennom Anatoly Gurevich (alias "Kent"), en sovjetisk undercover etterretningsoffiser og Radó's nettverk ble nå kjent for tyskerne. De fikk den radio kode som ble brukt av Radó's nettverk som gjorde dem i stand til å dekryptere noen av Radó's radiokommunikasjon fra Sveits.
I mellomtiden fortsatte Radó's nettverk å levere Moskva Sentrum  verdifull etterretning. I april 1943 fikk Stalin nyheten om den planlagte tyske offensiven i nærheten Kursk
I andre halvdel av 1943 overtalte tyskerne sveitsiske myndigheter til å handle mot Radó's nettverk. Ved hjelp av mobile radio peileapparater klarte sveitsisk politiet å spore opp en av Radó's radiosendere operert av de sveitsiske agentene Edmond Hamel og Olga Hamel. De ble arrestert 14. oktober 1943. På samme dag ble Margarita Bolli tatt. Hun var en italiensk emigrant som bodde i Sveits sammen med en radiooperatør. Radó gikk i dekning. 20. november 1943, da de tok Alexander Foote. Christian Schneider og ytterligere to kontakter i Sveits ble arrestert 19. april 1944. Rudolf Roessler den 19. mai 1944.
Den 16. september 1944 krysset Radó og hans kone Helen, søster av Hermann Scherchen, en tysk leder i hjem som de hadde gjemt, ulovlig den sveitsisk-franske grensen på et fransk tog med hjelp av Maquis fra  Savoy. Den 24. september nådde de Paris. Radó kontaktet en sovjetisk militær etterretningsagent og i januar 1945 ble Radó og Leopold Trepper evakuert med fly til Sovjetunionen. På grunn av militære operasjoner i Tyskland, en direkte flyvning til Sovjetunionen fra Paris umulig, så flyet fløy over Nord-Afrika. Under en mellomlanding i Kairo rømte Radó, da han mistenkte at han ville bli arrestert ved ankomst til Sovjetunionen, og klarte å komme til den britiske ambassaden under et alias. Han søkte om politisk asyl, men dette ble nektet, og Radó forsøkte å begå selvmord, men ble bare skadet og innlagt på sykehus. Radó ble utlevert av Egypt til Sovjetunionen basert på en falsk anklage, i august 1945 ble han brakt til Moskva under vakt. I desember 1946 ble han dømt av MGB uten rettssak til 10 år anklaget for spionasje.
Etter Stalins død ble Radó sluppet fri i november 1954, og fikk lov til å vende tilbake til Ungarn. I 1956 ble han offisielt rehabilitert av det Militære Collegium i Sojets Høyesterett. I 1955 ble Radó utnevnt til sjef for det ungarske kartografiske institutt. I 1958 ble han utnevnt til leder av kartografi-avdelingen i Budapest Karl Marx University of Economic Sciences. I 1971 publiserte han sine memoarer på ungarsk. De ble oversatt til flere språk. Men en første usensurert utgave, basert på det opprinnelige manuskriptet, ble bare utgitt i 2006, i Budapest. Han døde i Budapest i 1981.
Kenyas herrelandslag i basketball
Kenyas herrelandslag i basketball er landslaget i basketball som representerte Kenya i internasjonale konkurranser. Landslaget opereres av det kenyanske basketballforbundet og ble medlem av FIBA i 1965. I 1993 var Kenya vertskap for Afrikamesterskapet i basketball, hvor landslaget nådde semifinalen for første gang.
Basketball i Kenya ble startet av Marianistbrødrene ved Mang'u High School på 1960-tallet etter at Broder Frank Russell tok over som rektor. Han hadde tidligere erfaring fra USA som basketballtrener ved flere skoler.
Teateråret 2015
Teateråret 2015 er en oversikt over hendelser, verk, fødte og avdøde personer med tilknytning til teater i 2015.
2 Guns
2 Guns er en amerikansk actionkomedie fra 2013. Filmen er regissert av Baltasar Kormákur, skrevet av Blake Masters basert på de grafiske romanene av Steven Grant, og har Denzel Washington og Mark Wahlberg i hovedrollene.
Handling
DEA-agenten Bobby Trench (Denzel Washington) og Marcus "Stig" Stigman, en undercover NCIS-agent, etterforsker hverandre i den tro at den andre stjeler penger fra mafiaen. Men så oppdager de at de er blitt lurt av CIA, og de må slå seg sammen og samarbeide for å returnere pengene og holde seg i live.
Sverige under Vinter-OL 2014
Sverige deltok i Vinter-OL 2014 i Sotsji i Russland i perioden 7. til 23. februar 2014.
Kakamega fylke
Kakamega fylke er ett av 47 fylker (counties) i Kenya. Det er landets nest mest befolkede. Kakamega har fylkesnummer 37 og har Kakamega by som hovedstad.
Sverige under Vinter-OL 2014
Curling 30px|Curling
Sverige var kvalifisert til både dame- og herreturneringen.
Freestyle 30px|Freestyle
Sverige hadde en kvote på 12 deltagere i freestyle, hvorav 11 ble benyttet.
Kvalifiseringskoder: Q – Kvalifisert til neste runde ; FA – Kvalifisert til A-finale ; FB – Kvalifisert til B-finale.
The Older Ones
The Older Ones (utgitt 1999) er det andre samlealbumet til det norske death metal-bandet Old Funeral.
Sverige under Vinter-OL 2014
30px|Hurtigløp på skøyter Hurtigløp på skøyter
Sverige hadde kvalifisert en herreløper pêr 22. desember 2013.
30px|Ishockey Ishockey
Sverige var kvalifisert til deltagelse i både dame- og herreklassen.
Kvinner
Kvinnelaget spilte de innledende kampene i gruppe B.
All tider er lokal tid (UTC+4).
Menn
Herrelaget spilte de innledende kampene i gruppe C.
All tider er lokal tid (UTC+4).
30px|Langrenn Langrenn
Sverige fylte opp maksimumskvoten på 20 deltagere i langrenn.
30px|Skiskyting Skiskyting
Med bakgrunn i resultatene i VM i skiskyting 2012 og 2013 hadde Sverige blitt tildelt en kvote på 5 menn og 5 kvinner til denne olympiaden.
Doro (selskap)
Doro er et svensk selskap med fokus på forbrukerelektronikk rettet mot eldre brukere. De produserer i hovedsak mobiltelefoner, men har også andel i selskaper som driver med teleomsorg.
Selskapets hovedkontor ligger i Lund i Sverige. Det ble grunnlagt i 1974, men før 2008 hadde det fokus på fasttelefoner til bruk i hjemmet eller på kontoret. I 2008 la selskapet om fokuset sitt mot seniorer. Det omsatte 837,5 millioner SEK i 2012.
Enkelte modeller de selger, blant annet Doro 6880 og 7060, bruker Doro selvutviklede operativsystem, mens andre modeller som 8040 og 8100, bruker Android, bare tilpasset eldre brukere. Tilpassingene inkluderer gjerne et forenklet brukergrensesnitt, hensyn for nedsatt synsvene og hørsel, støtte for høreapparat, bruk av fysiske knapper, og et verborientert brukergrensesnitt. Tidligere hadde de spesifikt fokus på sine egne forenklede modeller, men etter hvert som den eldre kundebasen også ønsket funksjonaliteten som var å finne i andre smarttelefoner, valgte Doro å heller gå over til Android med et spesiallaget brukergrensesnitt.
Eidbråten (Asker)
Eidbråten, lokalt uttalt «Ei(d)bråtan», er en gammel husmannsplass på Gullhella i Asker. Plassen ligger om lag 450 meter nord for Eid gård. Gamle Røykenvei går gjennom tunet på plassen. Den første kjente referansen til husmannsplassen er fra 1762, men det har trolig vært bosetning på stedet mye lengre enn dette.
Expat
En expat er en person som midlertidig eller permanent er bosatt i et annet land enn det landet personen opprinnelig kommer fra. Begrepet brukes ofte i en snevrere betydning om arbeidstakere som for kortere eller lengre tid tar roller i internasjonale virksomheter og særlig om utstasjonerte medarbeidere som ansettes på tidsbegrensede kontrakter med arbeidsbetingelser som avviker fra de vilkår lokalt ansatte har («expat-kontrakt» med «expat-vilkår» eller «expat-betingelser»).
Eidbråten (Asker)
Ifølge Budstikkas store Asker og Bærum-leksikon kan plassen være den samme som den gamle gården «Lille Eid», med røtter tilbake til tiden før reformasjonen. Senest fra 1661 har denne eiendommen vært drevet under Blakstad hovedgård, som den så i 1806 ble innlemmet i. Med Lille Eid fulgte Eidsberg skog, med en stor teig i Vardåsen. Denne eiendommen ga Blakstad hovedgård tilgang på tømmer, jaktterreng og beitemark. I manntallet over husmenn i Asker og Bærum av 1771 er plassen oppført under Eid gård, men dette er trolig en misforståelse utløst av plassens navn og nærheten til Eid.
Expat
Etymologi
«Expat» kommer fra engelsk hvor det er en kortform av substantivet «expatriate». Begrepet «expat» er brukt som substantiv i norsk språk iallfall siden 1996. Opprinnelsen til ordet «expat» er de latinske begrepene «ex» (ut av) og «patria» (fedreland). Substantivet «expat» er beslektet med verbet «ekspatriere» som betyr å forlate fedrelandet, enten frivillig («ekspatrierer seg») eller ved tvang («bli ekspatriert»).
Eidbråten (Asker)
Statsagronom Johan Lindeqvist anså i 1860-årene at det var nødvendig å gi husmennene mer forutsigbarhet og grunnleggende rettigheter slik at de kunne ta mer ansvar for sine tildelte eiendommer og sin egen livssituasjon. Frustrert over motstanden mot reform tok Lindqvist kontakt med sin nære venn Erik Jørgensen Blakstad, for å få ham til å gå foran med et godt eksempel. Lindeqvists radikalt forbedrede husmannskontrakt ble innført på Eidbråten den 14. april 1868, ved et skifte av husmann på plassen. Petter Baltsersen, som kom fra den mer tungdrevne Norddalplassen en halv kilometer mot nordvest, ble den første husmannen i landet med en avtale der husmannens rettigheter var balansert mot bondens. Dette var en milepel i utviklingen av husmannsvesenet i Norge, og en viktig hendelse i norsk sosialhistorie. I 1909 ble husmannsplassen Eidbråten et selvstendig småbruk.
Kiambu fylke
Kiambu fylke er ett av 47 fylker (counties) i Kenya. Det er landets tredje mest befolkede og ligger i den tidligere provinsen Central. Kiambu har fylkesnummer 22 og har Kiambu by som hovedstad.
Eidbråten (Asker)
Jordbruket på husmannsplassen var på begynnelsen av 1800-tallet basert på tradisjonell selvberging, med dyrking av korn og poteter, sauer på beite og ku til melk. I siste halvdel av århundret ble plassen gradvis integrert i den nye økonomien med handel, sjøfart og industri. I 1875 holdt Petter Baltsersen ikke sauer, men hadde begynt med dyrking av gress. Hans eldste sønn var i lønnet arbeid som matros. Tre yngre barn bidro til familiens økonomi med å lime fyrstikkesker til Christiania Tændstikfabrik i Heggedal, som var grunnlagt tidligere på året etter at Heggedal stasjon var åpnet året før.
Expat
Expater og andre migranter
Begrepet «expat» brukes i ulike sammenhenger. I sin videste definisjon er en expat enhver som midlertidig eller permanent er bosatt i et annet land enn det landet personen opprinnelig kommer fra. Disse kalles også internasjonale migranter. Migrasjon over landegrenser kan være frivillig eller ufrivillig, lovlig eller ulovlig. Det er mange og sammensatte årsaker til at folk flytter over landegrenser, men de aller fleste av verdens migranter flytter for å skaffe seg jobb eller utdanning. I 2013 var det 232 millioner internasjonale migranter.
Eidbråten (Asker)
Petters sønn Andreas, som året før hadde kjøpt plassen, er i folketellingen i 1910 registrert som snekker og tømmerhogger. Før dette hadde han vært isarbeider rundt århundreskiftet, og var et par år i USA. Da han kom tilbake til Eidbråten arbeidet han som sin far for Blakstad hovedgård, men altså ikke som husmann. Hans tre eldste barn, som var i midten av tenårene, arbeidet på Christiania Kapselfabrikk på Bondibru. Andreas la snart om fra korndyrking til frukt og bær, i hovedsak bringebær. Frukt og bær fra Asker ble på denne tiden fraktet med båt til markedet i Kristiania. Noen år drev han også med høns. Rundt 1930 la nye eiere om fra bær til grønnsaker. En del av eiendommen er fremdeles aktivt i bruk som jordbruksland i dag.
Expat
Expater og andre migranter
En annen og noe snevrere definisjon er at en expat er en person som bor midlertidig eller permanent i et annet land og kultur enn det en selv vokste opp i eller er offisiell resident i. Det legges i denne definisjonen vekt på at personen må bo i en annen kultur enn sin egen. En velintegrert innvandrer vil etter denne definisjonen ikke være en expat. Eldre nordmenn som bor hele eller store deler av året i Spania i et sammensveiset norsk fellesskap med få linker til det spanske samfunnet. vil etter denne definisjonen være typiske expater.
Begrepet expat blir ofte avgrenset til vestlige fremmedarbeidere som bor utenfor sitt hjemland. Etter denne definisjonen vil en vestlig høyt kvalifisert fremmedarbeider i Gulfen omfattes av begrepet expat, men ikke ufaglærte indiske og pakistanske fremmedarbeidere samme sted. Etter denne definisjonen vil heller ikke norske pensjonister i Spania falle inn under begrepet expat fordi de ikke er sysselsatt i Spania.
I sin snevreste definisjon brukes expat kun om utstasjonerte medarbeidere i utlandet (og deres familier) som ansettes på tidsbegrensede kontrakter (typisk 2-3 år) med arbeidsbetingelser som avviker fra de vilkår lokalt ansatte har («expat-kontrakt» med «expat-vilkår» eller «expat-betingelser»). En pendler eller arbeidsinnvandrer ansatt på samme vilkår som lokalt ansatte («lokal kontrakt») og som ofte har til hensikt å bli i landet på ubestemt tid, vil ikke falle inn under denne definisjonen av expat.
Expat-kontrakt
En «expat-kontrakt» med «expat-vilkår» eller «expat-betingelser» gis til ansatte som i en tidsbegrenset periode skal tjenestegjøre i utlandet. Innholdet i expat-kontrakter kan variere betydelig fra selskap til selskap og fra sted til sted, men de fleste kontrakter vil bl.a. inneholde gode lønnsbetingelser, dekning av boligkostnader, dekning av barns skolegang, minst en gratis hjemreise i året og lang ferie.
Norge
For ansatte som reiser ut fra norske bedrifter gjelder arbeidsmiljøloven §14-7. Dersom arbeidstaker skal arbeide i utlandet i mer enn en måned, skal skriftlig arbeidsavtale inngås før avreise. Arbeidsavtalen skal, i tillegg til innholdet i ordinære arbeidsavtaler, minst regulere følgende:
Clavidesmus
Clavidesmus er en slekt av biller som tilhører den artsrike underfamilien Lamiinae i familien trebukker (Cerambycidae).
Ståle Caspersen
Ståle Caspersen (født 25. juli 1960) er en norsk musiker og komponist. Caspersen var låtskriver og musiker i bandet The Tables fra 1987 til 2001. Han er med i gruppen Ljodahått (2006-), hvor han har komponert flere av låtene.
Clavidesmus
Utseende
Middelsstore, mer eller mindre brunlige trebukker, gjerne med påfallende fargetegninger. Antennenes tredje ledd er kraftig fortykket, antennene varierer i lengde fra rundt halve kroppslengden til lengre enn kroppen. Pronotum er tønneformet uten tenner på sidene. Dekkvingene er jevnbrede, ofte med lyse tegninger.
Ståle Caspersen
Diskografi
Han har komponert musikk til flere filmer, blant annet:
Expat
Norge
Norske statsansatte som tjenestegjør i utlandet får sine tillegg, ytelser og godtgjørelser fastsatt etter Retningslinjer for tjenestemenns lønns- og arbeidsvilkår ved tjeneste i utlandet, Særavtale om tillegg, ytelser og godtgjørelser i utenrikstjenesten (UD-avtalen) eller Særavtale om forsikringsordninger ved tjenestegjøring i internasjonale operasjoner. Etter UD-avtalen gis bl.a. følgende tillegg, ytelser og godtgjørelser: utenlandstillegg, forhøyet utenlandstillegg for medfølgende partner, barnetillegg, dekning av barnehage, dekning av barns skolegang, fri tjenestebolig, dekning av velferdsreise og eventuelt hardship-tillegg. I tillegg kan statsansatte tilstås hel eller delvis dekning av flytteutgifter ved flytting til og fra utlandet.
Tillegg, ytelser og godtgjørelser for ansatte med expat-kontrakt i norske bedrifter vil variere fra virksomhet til virksomhet og fra avtale til avtale. En expat-kontrakt vil likevel normalt inneholde grunnlønn, bonus, incentivordninger, utenlandstillegg, COLA («cost of living allowance») og andre tilleggsytelser.
Clavidesmus
Utbredelse
Slekten er vidt utbredt i Mellom- og Sør-Amerika, fra Honduras i nord til det sørlige Brasil og Bolivia i sør.
Island under Paralympiske sommerleker 2000
Island deltok med 6 utøvere under Paralympiske sommerleker 2000 i Sydney, Australia. Troppen tok 4 medaljer og kom på 41.-plass på medaljestatistikken under lekene.